The #MumbaiIndians are now on No.2 position on the #VIVOIPL Points Table. https://t.co/ZwAvTVuF8m
&mdash; IndianPremierLeague (@IPL) 1556822815000
1. సన్‌రైజర్స్ హైదరాబాద్ : తాజా సీజన్‌లో 13 మ్యాచ్‌లాడిన హైదరాబాద్ జట్టు ఆరు మ్యాచ్‌ల్లో గెలుపొంది 12 పాయింట్లతో ప్రస్తుతం పట్టికలో నాలుగో స్థానంలో కొనసాగుతోంది. జట్టు ప్లేఆఫ్ రేసులో నిలవాలంటే శనివారం బెంగళూరుతో జరగనున్న ఆఖరి మ్యాచ్‌లో తప్పకుండా గెలవాలి. అప్పుడు కోల్‌కతా (12 పాయింట్లు) లేదా పంజాబ్ (12) జట్టు తమ చివరి రెండు మ్యాచ్‌ల్లో గెలిచినా.. ఆ జట్లతో సమానంగా నిలుస్తుంది. ఆ సమయంలో నెట్‌ రన్‌రేట్ కీలకం కానుండగా.. ఆ జట్లతో పోలిస్తే హైదరాబాద్ చాలా మెరుగ్గా ఉంది. కానీ.. గురువారం రాత్రి ముంబయి చేతిలో సూపర్ ఓవర్‌లో ఓడిన హైదరాబాద్ ఇప్పుడు ఒత్తిడిలో ఉంది.
2. రాజస్థాన్ రాయల్స్: తాజా సీజన్‌లో 13 మ్యాచ్‌లాడిన రాజస్థాన్ జట్టు ఐదు మ్యాచ్‌ల్లో గెలుపొంది.. ఒక మ్యాచ్‌లో వర్షం కారణంగా మ్యాచ్ రద్దవడంతో బెంగళూరుతో పాయింట్‌ని పంచుకుంది. దీంతో.. ఆ జట్టు 11 పాయింట్లతో ఇప్పుడు పట్టికలో ఐదో స్థానంలో కొనసాగుతోంది. ఆ జట్టు ప్లేఆఫ్ చేరడం గగనమే. కానీ.. ఢిల్లీ క్యాపిటల్స్‌తో శనివారం జరిగే చివరి మ్యాచ్‌లో గెలిచి.. ఆ తర్వాత హైదరాబాద్‌ని బెంగళూరు ఓడించాలని, కోల్‌కతా, పంజాబ్ జట్లు కనీసం ఒక్క మ్యాచ్‌లో ఓడాలని కోరుకోవాలి.
3. కోల్‌కతా నైట్‌రైడర్స్: తాజా సీజన్‌లో 12 మ్యాచ్‌లాడిన కోల్‌కతా జట్టు ఐదు మ్యాచ్‌ల్లో గెలుపొంది ప్రస్తుతం 10 పాయింట్లతో ఆరో స్థానంలో కొనసాగుతోంది. ఈ జట్టు ప్లేఆఫ్ రేసులో నిలవాలంటే.. ఇక మిగిలిన రెండు మ్యాచ్‌ల్లోనూ పంజాబ్, ముంబయి టీమ్స్‌ని ఓడించాలి. అయినప్పటికీ.. హైదరాబాద్‌తో పోలిస్తే నెట్‌ రన్‌రేట్ తక్కువగా ఉండటంతో.. బెంగళూరు జట్టు తన చివరి మ్యాచ్‌లో హైదరాబాద్‌ని ఓడించాలని కోల్‌కతా కోరుకోవాలి.
4. కింగ్స్ ఎలెవన్ పంజాబ్: కోల్‌కతా జట్టు తరహాలోనే.. పంజాబ్ కూడా ప్లేఆఫ్ రేసులో ఉంది. 12 మ్యాచ్‌లాడిన ఆ జట్టు ఐదు మ్యాచ్‌ల్లో గెలుపొంది పాయింట్ల పట్టికలో ఏడో స్థానంలో కొనసాగుతోంది. ప్లేఆఫ్‌కి చేరాలంటే.. మిగిలిన రెండు మ్యాచ్‌ల్లోనూ కోల్‌కతా, చెన్నై సూపర్ కింగ్స్‌ని ఓడించాలి. అంతేకాకుండా.. హైదరాబాద్‌ని బెంగళూరు ఓడించాలని కోరుకోవాలి.
హైదరాబాద్, రాజస్థాన్ ఒక్క మ్యాచ్‌లో గెలిచినా.. కోల్‌కతా లేదా పంజాబ్ జట్లు ఒక్క మ్యాచ్‌లో ఓడినా.. అప్పుడు నెట్‌ రన్‌రేట్ కీలకమవుతుంది. అన్ని జట్లతో పోలిస్తే.. రన్‌రేట్ విషయం‌లో హైదరాబాద్‌ మెరుగైన స్థితిలో ఉంది. ఈరోజు రాత్రి 8 గంటలకి కింగ్స్ ఎలెవన్ పంజాబ్, కోల్‌కతా నైట్‌రైడర్స్ మధ్య మొహాలి వేదికగా మ్యాచ్ జరగనుంది. ఈ మ్యాచ్‌లో ఓడిన జట్టుకి ప్లేఆఫ్ అవకాశాలు సంక్లిష్టంకానున్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.